《仙水庙》
宋代·林云

天风吹我上瑶台，满眼烟霞扫不开。
药灶无丹人已去，洞霄有树鹤还来。
溪声晴带三秋雨，山色青无半点埃。
更爱夜深清梦断，碧纱明月映苍苔。

作者简介：林云，闽县（今福建福州）人。理宗绍定五年（一二三二）进士。以迪功郎为仙游县尉，知宁化县。事见明弘治《兴化府志》卷三三、清乾隆《福建通志》卷三五。